S-2912/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 28. apríl 2020, á hendur:

„ H-kk-þgf E-kk-þgf B-kk-þgf, [...] fyrir umferðarlagabrot með því að hafa:

1. Föstudaginn 4. maí 2018, ekið bifreiðinni [...] sviptur ökurétti um Hverfisgötu í Hafnarfirði uns lögregla stöðvaði aksturinn við Sunnuveg.

Mál [...]

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Laugardaginn 5. maí 2018, ekið bifreiðinni [...]sviptur ökurétti um Suðurvang í

Hafnarfirði uns lögregla stöðvaði aksturinn.

Mál [...]

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 2. júní 2018, ekið bifreiðinni [...], sviptur ökurétti, vestur Sæbraut við Langholtsveg í Reykjavík, á 94 km hraða á klukkustund þar sem leyfður ökuhraði er 60 km á klukkustund.

Mál [...]

Telst þetta varða við 2. mgr. 37. gr. og 1. mgr. 58. gr., sbr. 1. mgr. 100. gr. umferðarlaga nr. 50/1987.

4. Laugardaginn 14. júlí 2018, ekið bifreiðinni [...] sviptur ökurétti og undir áhrifum ávana- og fíkniefna (í blóði mældist amfetamín 85 ng/ml, kókaín 155 ng/ml og MDMA 110 ng/ml) suður Vesturlandsveg, Akranesi, uns lögregla stöðvaði aksturinn skömmu síðar við Lyngholt og á sama tíma haft í vörslum sínum, í sölu- og dreifingarskyni, 35,90 grömm af maríhúana sem lögregla lagði hald á.

Mál [...]

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

5. Föstudaginn 28. júlí 2018, ekið bifreiðinni [...] sviptur ökurétti og undir áhrifum áfengis og slævandi lyfja (í blóði mældist vínandamagn 1,88‰ og nítrazepam 72 ng/ml) um Ásbraut í Hafnarfirði og inn Engjavelli uns lögregla stöðvaði aksturinn skömmu síðar við Engjavelli [...]og á sama tíma haft í vörslum sínum 1,73 gaf amfetamíni sem lögregla lagði hald á.

Mál [...]

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

6. Þriðjudaginn 19. febrúar 2019, ekið bifreiðinni [...] sviptur ökurétti og undir áhrifum ávana- og fíkniefna (í blóði mældist amfetamín 760 ng/ml og tetrahýdrókannabínól 0,5 ng/ml) um bifreiðastæði við Bónus, Helluhrauni í Hafnarfirði, uns lögregla stöðvaði aksturinn skömmu síðar.

Mál [...]

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Mánudaginn 18. nóvember 2019, ekið bifreiðinni [...] sviptur ökurétti um Móabarð í Hafnarfirði uns lögregla stöðvaði aksturinn.

Mál [...]

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Miðvikudaginn 26. febrúar 2020, ekið bifreiðinni [...] sviptur ökurétti um Móabarð í Hafnarfirði uns lögregla stöðvaði aksturinn við Móabarð [...].

Mál [...]

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. nefndra umferðarlaga. Krafist er upptöku á 1,73 grömmum af amfetamíni samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Við þingfestingu málsins fell ákæruvaldið frá sakargiftum samkvæmt ákæruliðum nr. 1 og 2 með vísan til fyrningarsjónarmiða.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín, að virtum framangreindum breytingum ákæruvaldsins á sakargiftum í málinu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1979. Samkvæmt framlögðu sakavottorði, dagsettu 2. júní 2020, á ákærði að baki langan sakaferil, allt aftur til ársins 2000. Er þar yfirleitt um að ræða umferðarlagabrot og fíkniefnalagabrot, en einnig brot gegn almennum hegningarlögum. Ákærða var nú síðast gerð fangelsisrefsing, m. a. fyrir akstur undir áhrifum áfengis og ávana- og fíkniefna með dómi Héraðsdóms Norðurlands Eystra 19. júní 2013. Ákærði lauk afplánun refsingar samkvæmt þeim dómi 17. apríl 2019.

Við ákvörðun refsingar í máli þessu verður öðru fremur tekið mið af því að ákærða er nú í fimmta sinn gerð refsing fyrir akstur undir áhrifum ávana- og fíkniefna og eða áfengis, innan ítrekunartíma í skilningi 71. gr. almennra hegningarlaga nr. 19/1940.

Skýlaus játning ákærða á sakargiftum horfir til refsimildunar sem og sú staðreynd að ákærði hefur lokið langtímameðferð við fíknivanda sínum svo sem staðreynist af gögnum málsins, sbr. 5. og 9. tl. 1. mgr. 70. gr. almennra hegningarlaga. Þá er einnig við ákvörðun refsingar litið til þess hve langur tími er liðinn frá því að brot ákærða sem nú er sakfellt fyrir samkvæmt ákæruliðum nr. 3 til og með 5 áttu sér stað, en ákærða verður ekki kennt um þá töf á málinu.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 7 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 1,73 grömmum af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 229.400 krónur, að meðtöldum virðisaukaskatti, og 442.255 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir M-kvk-þf H-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M SO R Ð:

Ákærði, H-kk-nf Ö-kk-nf B-kk-nf, sæti fangelsi í 7 mánuði.

Áréttuð er ævilöng ökuréttarsvipting ákærða.

Ákærði sæti upptöku á 1,73 grömmum af amfetamíni.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 229.400 krónur, að meðtöldum virðisaukaskatti, og 442.255 krónur í annan sakarkostnað.

B-kvk-nf V-kvk-nf